CELEX: 62018CN0257
Language: sk
Date: 2018-04-13 00:00:00
Title: Vec C-257/18: Návrh na začatie prejudiciálneho konania, ktorý podal Centrale Raad van Beroep (Holandsko) 13. apríla 2018 – M. Güler/Raad van bestuur van het Uitvoeringsinstituut werknemersverzekeringen (Uwv)

201807200592013202018/C 276/192572018CJC27620180806SK01SKINFO_JUDICIAL20180413131311Vec C-257/18: Návrh na začatie prejudiciálneho konania, ktorý podal Centrale Raad van Beroep (Holandsko) 13. apríla 2018 – M. Güler/Raad van bestuur van het Uitvoeringsinstituut werknemersverzekeringen (Uwv)
 ---documentbreak--- C2762018SK1310120180413SK0019131131Návrh na začatie prejudiciálneho konania, ktorý podal Centrale Raad van Beroep (Holandsko) 13. apríla 2018 – M. Güler/Raad van bestuur van het Uitvoeringsinstituut werknemersverzekeringen (Uwv)
   (Vec C-257/18)2018/C 276/19Jazyk konania: holandčina
      Vnútroštátny súd, ktorý podal návrh na začatie prejudiciálneho konania
   
   Centrale Raad van Beroep
   
      Účastníci konania pred vnútroštátnym súdom
   
   
      Odvolateľ: M. Güler
   
      Odporca: Raad van bestuur van het Uitvoeringsinstituut werknemersverzekeringen (Uwv)
   
      Prejudiciálne otázky
   
   
            1.
         
         
            Môže sa turecký štátny príslušník, ktorý sa zaradil na legálny trh práce členského štátu, nadobudol občianstvo tohto členského štátu a pritom sa nevzdal svojho tureckého občianstva a následne sa dobrovoľne vzdal občianstva hostiteľského členského štátu a tým aj občianstva Únie, odvolávať na článok 6 rozhodnutia č. 3/80 (
                  1
               ) s cieľom vyhnúť sa požiadavke bydliska podľa TW (
                  2
               )?
         
      
            2.
         
         
            Ak áno, v akom okamihu musí tento turecký štátny príslušník spĺňať požiadavku, v zmysle ktorej nesmie byť občanom Únie, aby si mohol odvodiť nároky z článku 6 rozhodnutia č. 3/80: už v okamihu odchodu z hostiteľského členského štátu alebo až neskôr, keď by sa malo začať s vyplácaním exportovanej dávky v zahraničí?
         
      
            3.
         
         
            Má sa článok 6 ods. 1 rozhodnutia č. 3/80 vykladať v tom zmysle, že tureckému štátnemu príslušníkovi, ktorý mal v čase svojho návratu do Turecka ešte občianstvo členského štátu, ktorého sa však neskôr vzdal, nemožno od tohto neskoršieho okamihu odoprieť nárok na osobitnú peňažnú dávku, ktorá nezávisí od príspevku, a ktorou sa má zabezpečiť minimálny príjem na základe existenčného minima dotknutého členského štátu len preto, že býva v Turecku, a to ani vtedy, ak si v čase svojho odchodu z predmetného členského štátu nemohol uplatniť nijaký nárok na túto osobitnú peňažnú dávku, pretože v tom čase neboli splnené podmienky pre jej priznanie?
         
      (
         1
      )	Rozhodnutie Asociačnej rady č. 3/80 z 19. Septembra 1980 o uplatňovaní systémov sociálneho zabezpečenia členských štátov na tureckých pracovníkov a ich rodinných príslušníkov (Ú. v. ES C 110, 1983, s. 60).
   (
         2
      )	Wet van 6 november 1986, houdende verlening van toeslagen tot het relevante sociaal minimum aan uitkeringsgerechtigden op grond van de Werkloosheidswet, de Ziektewet, de Algemene Arbeidsongeschiktheidswet, de Wet op de arbeidsongeschiktheidsverzekering en de Wet arbeidsongeschiktheidsvoorziening militairen (toeslagenwet) (Zákon zo 6. novembra 1986 o priznávaní príplatkov k platnému životnému minimu poberateľov sociálnych dávok podľa zákona o nezamestnanosti, zákona o zdravotnom poistení, všeobecného zákona o pracovnej neschopnosti a zákona o poistení v prípade pracovnej neschopnosti príslušníkov ozbrojených síl [zákon o príplatkoch]).